Avis juridique important

|

51998PC0013

Ehdotus neuvoston päätökseksi yhteisyrityksen Joint European Torus (JET) perussäännön muutosten hyväksymisestä  /* KOM/98/0013 lopull. */

Virallinen lehti nro C 108 , 07/04/1998 s. 0003

Ehdotus neuvoston päätökseksi yhteisyrityksen Joint European Torus (JET) perussäännön muutosten hyväksymisestä (98/C 108/02) KOM(98) 13 lopull.(Komission esittämä 19 päivänä tammikuuta 1998)EUROOPAN UNIONIN NEUVOSTO, jokaottaa huomioon Euroopan atomienergiayhteisön perustamissopimuksen ja erityisesti sen 50 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,sekä katsoo, ettäJET-hankkeen toteuttamiseksi neuvosto perusti päätöksellä 78/471/Euratom (1) yhteisyrityksen Joint European Torus (JET) ja otti käyttöön sen perussäännön, sellaisena kuin se on viimeksi muutettuna päätöksellä 96/305/Euratom (2),JET:n perussäännön 4 ja 8 artikla on muutettava ensimmäisen oikeusasteen tuomioistuimen 12 päivänä joulukuuta 1996 yhdistetyistä asioista T-177/94 ja T-377/94 antaman tuomion johdosta,Forschungszentrum Jülich GmbH (KFA) on antanut tiedoksi eroamisensa yhteisyrityksestä 31 päivästä joulukuuta 1997; Forschungszentrum Karlsruhe (FZK) on pyytänyt saada liittyä yhteisyritykseen 1 päivästä tammikuuta 1998; JET:n neuvosto on hyväksynyt mainitun eroamisen yhteisyrityksestä ja mainitun liittymisen yhteisyritykseen sekä eroamisen ja liittymisen edellyttämät muutokset perussääntöön,Euratomin ja Dublin City Universityn (DCU) assosiaatiosopimuksen johdosta Dublin City University korvaa Irlannin yhteisyrityksen irlantilaisjäsenenä; Instituto de Cooperação Científica e Tecnológica Internacional korvaa Junta Nacional de Investigação Científica e Tecnológican yhteisyrityksen portugalilaisjäsenenä; JET:n neuvosto on hyväksynyt mainittujen vaihdosten edellyttämät muutokset perussääntöön,Itävallan liityttyä Euroopan unioniin Österreichische Akademie der Wissenschaften (ÖAW) on pyytänyt saada liittyä JET-yhteisyritykseen; JET:n neuvosto on hyväksynyt mainitun liittymisen yhteisyritykseen sekä liittymisen edellyttämät muutokset perussääntöön, jaJET:n neuvosto on hyväksynyt Yhdistyneen kuningaskunnan vuosien 1985 ja 1989 osakeyhtiölakien antamisen edellyttämän muutoksen perussääntöön,ON TEHNYT SEURAAVAN PÄÄTÖKSEN:1 artiklaHyväksytään tämän päätöksen liitteenä olevat yhteisyrityksen Joint European Torus (JET) perussäännön muutokset.2 artiklaTämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.(1) EYVL L 151, 7.6.1978, s. 10.(2) EYVL L 117, 14.5.1996, s. 9.LIITE 1. Korvataan Joint European Torus (JET) -yhteisyrityksen perussäännön 1.3 kohta seuraavasti:"1.3. Yhteisyrityksessä on seuraavat jäsenet:Euroopan atomienergiayhteisö (jäljempänä `Euratom`),Belgian valtio (jäljempänä `Belgia`), joka toimii omaan lukuunsa (Laboratoire de physique des plasmas de l'Ecole royale militaire - Laboratorium voor plasmaphysica van de Koninklijke Militaire School) ja Université libre de Bruxelles'in puolesta (Service de physique statistique, plasmas ja optique non-linéaire de l'ULB) sekä Centre d'études de l'énergie Nucléaire'n (CEN)/Studiecentrum voor Kernenergie (SCK) puolesta,Centro de Investigaciones Energéticas Medioambientales y Technológicas, Espanja (jäljempänä `CIEMAT`),Commissariat à l'énergie atomique, Ranska (jäljempänä `CEA`),Ente per le Nuove Tecnologie, l'Energia e l'Ambiente (jäljempänä `ENEA`), joka on 1 päivästä tammikuuta 1986 edustanut kaikkia Euratomin fuusio-ohjelmaan liittyviä italialaisia organisaatioita, mukaan lukien Consiglio Nazionale delle Richerche, CNR,Helleenien tasavalta (jäljempänä `Kreikka`),Forschungszentrum Karlsruhe, Saksan liittotasavalta (jäljempänä `FZK`),Forskningscenter Risø, Tanska (jäljempänä `Risø`),Luxemburgin suurherttuakunta (jäljempänä `Luxemburg`),Instituto de Cooperação Científica e Tecnológica Internacional, Portugali (jäljempänä `ICCTI`),Dublin City University, Irlanti (jäljempänä `DCU`)Max-Planck-Gesellschaft zur Förderung der Wissenschaften e. V. - Institut für Plasmaphysik, Saksan liittotasavalta (jäljempänä `IPP`),Swedish Natural Science Research Council (jäljempänä `NFR`),Sveitsin valaliitto (jäljempänä `Sveitsi`),Stichting voor Fundamenteel Onderzoek der Materie, Alankomaat (jäljempänä `FOM`),United Kingdom Atomic Energy Authority (jäljempänä `viranomainen` tai `isäntäjärjestö`),Suomen teknologian kehittämiskeskus (jäljempänä `TEKES`),Österreichische Akademie der Wissenschaften, Itävalta (jäljempänä `ÖAW`)."2. Korvataan 4.1.1 ja 4.1.2 kohta seuraavasti:"4.1.1. Yhteisyrityksen jäsenet ovat edustettuina JET:n neuvostossa seuraavasti, ja kunkin edustajaparin äänimäärä painotetaan seuraavasti:>TAULUKON PAIKKA>4.1.2. JET:n neuvoston päätösten tekemiseksi tarvitaan vähintään 31 puoltavaa ääntä."3. Korvataan 4.2.2. d) kohta seuraavasti:"d) nimittää hankkeen johtaja ja ylimmät toimihenkilöt ja määrittää heidän komennuksensa kesto, hyväksyä hankkeen toteuttavan työryhmän kokonaiskoostumus sekä päättää tilapäisesti komennusta koskevista menettelyistä ja henkilöstöhallinnosta,"4. Korvataan 8.1, 8.3, 8.4, 8.5 ja 8.7 kohta seuraavasti:"8.1. Hankkeen toteuttava työryhmä avustaa hankkeen johtajaa hänen tehtäviensä toteuttamisessa. Hankkeen henkilöstö määritellään vuotuisessa talousarviossa olevassa henkilöstötaulukossa. Työryhmä koostuu yhteisyrityksen jäsenistä peräisin olevasta henkilöstöstä 8.3 kohdan mukaisesti.8.3. Sellaiset yhteisyrityksen jäsenet, joilla on assosiointisopimus Euratomin kanssa tai Euratomin fuusio-ohjelmaan liittyviä määräaikaisia sopimuksia sellaisissa jäsenvaltioissa, jotka eivät ole assosioituneet ohjelmaan (jäljempänä `lähettäjäorganisaatio`) asettavat yhteisyrityksen käyttöön pätevää tieteellisen, teknisen tai hallinnon alan henkilöstöä.8.4. Henkilöstö, jonka lähettäjäorganisaatio asettaa yhteisyrityksen käyttöön, lähetetään komennukselle yhteisyritykseen jaa) se jää edelleen lähettäjäorganisaation palvelukseen komennuksen ajaksi näiden organisaatioiden määrittelemien palvelukseenottamisedellytysten mukaisestib) komennuksen ajan sillä on oikeus korvaukseen, joka eritellään JET:n neuvoston 8.5 artiklan nojalla hyväksymissä yhteisyrityksen tehtäviin komennettuihin lähettäjäorganisaation henkilöstöön sovellettavissa säännöissä.8.5. JET:n neuvosto hyväksyy henkilöstöhallinnon yksityiskohtaiset menettelyt (mukaan lukien yhteisyrityksen tehtäviin komennettuun, lähettäjäorganisaation henkilöstöön sovellettavat määräykset) sekä komission ja isäntäjärjestön ennen edellä mainittujen määräysten voimaantuloa yhteisyrityksen käyttöön asettamaan, hankkeen toteuttavaan työryhmään liittyvät siirtymätoimenpiteet.8.7. Kaikista henkilöstömenoista, mukaan lukien komennushenkilöstöön liittyvien menojen takaisinmaksu lähettäjäorganisaatioille, sekä komission ja isäntäjärjestön ennen edellä mainittujen määräysten voimaantuloa yhteisyrityksen käyttöön asettamaan hankkeen toteuttavaan työryhmään liittyvät menot, vastaa yhteisyritys."5. 8.8 ja 8.9 kohta poistetaan.6. 22.2 kohta korvataan seuraavasti:"22.2. Sanotun kuitenkaan rajoittamatta Euratomin perustamissopimuksen 49 artiklan kolmannen alakohdan määräysten soveltamista, epäilyjen poistamiseksi täsmennetään, että yhteisyritystä ei pidetä Yhdistyneen kuningaskunnan vuosien 1985 ja 1989 osakeyhtiölakien tarkoittamana osakeyhtiönä."


				|

		52012PC0667

			Ehdotus NEUVOSTON PÄÄTÖS luvan antamisesta Slovenialle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide /* COM/2012/0667 final - 2012/0316 (NLE) */

			   	PERUSTELUT
1.           EHDOTUKSEN TAUSTA
Ehdotuksen perustelut ja tavoitteet
Neuvosto voi yhteisestä
arvonlisäverojärjestelmästä 28. marraskuuta 2006 annetun direktiivin
2006/112/EY[1]
395 artiklan 1 kohdan mukaisesti antaa yksimielisesti komission
ehdotuksesta jäsenvaltiolle luvan ottaa käyttöön mainitusta direktiivistä
poikkeavia erityistoimenpiteitä veronkannon yksinkertaistamiseksi tai
tietyntyyppisten veropetosten tai veron kiertämisen estämiseksi.
Slovenia pyysi 30. heinäkuuta 2012 komissiossa
saapuneeksi kirjatulla kirjeellä lupaa soveltaa direktiivin 2006/112/EY 287
artiklasta poikkeavaa toimenpidettä, jotta Slovenia voisi vapauttaa
arvonlisäverosta sellaiset verovelvolliset, joiden vuosittainen liikevaihto on
enintään 50 000 euroa.
Komissio antoi direktiivin 2006/112/EY 395
artiklan 2 kohdan mukaisesti Slovenian hakemuksen tiedoksi muille
jäsenvaltioille 18. syyskuuta 2012 päivätyllä kirjeellä. Komissio ilmoitti
Slovenialle 19. syyskuuta 2012 päivätyllä kirjeellä saaneensa kaikki hakemuksen
arviointiin tarvitsemansa tiedot.
Yleinen tausta
Direktiivin 2006/112/EY XII osaston
1 luvussa annetaan jäsenvaltioille mahdollisuus soveltaa pieniin
yrityksiin erityisjärjestelmiä, kuten mahdollisuutta myöntää verovapautus
sellaisille verovelvollisille, joiden vuosittainen liikevaihto on tietyn rajan
alapuolella. Tällainen verovapautus merkitsee sitä, ettei verovelvollisen
tarvitse veloittaa arvonlisäveroa luovutuksistaan ja suorituksistaan, minkä
vuoksi verovelvollinen ei voi vähentää arvonlisäveroa tuotantopanoksistaan.
Direktiivin 2006/112/EY 287 artiklan mukaan
tietyt jäsenvaltiot, jotka ovat liittyneet unioniin 1. tammikuuta 1978 jälkeen,
saavat vapauttaa verosta sellaiset verovelvolliset, joiden vuosittainen
liikevaihto on kansallisena valuuttana niiden liittymispäivänä voimassa olleen
muuntokurssin mukaan enintään säännöksessä mainittujen määrien suuruinen.
Slovenian osalta tämä raja-arvo on direktiivin 2006/112/EY 287 artiklan 15
kohdan nojalla 25 000 euroa.
Slovenia haluaisi nykyisen taloudellisen ja
poliittisen ilmapiirin vuoksi nostaa tätä raja-arvoa 50 000 euroon.
Tällaisen raja-arvon käyttöönotto yksinkertaistaa pienten yritysten
alv-järjestelmää vähentämällä huomattavasti järjestelmään hyväksyttävien
liikeyritysten taakkaa, kun ne vapautuisivat monista tavanomaiseen
alv-järjestelmään kuuluvista alv-velvoitteista. Järjestelmä olisi
verovelvollisille vapaaehtoinen. Slovenian viranomaisten mukaan
erityistoimenpiteellä olisi vain vähäinen vaikutus loppukulutusvaiheessa
kerättävien Slovenian alv-tulojen kokonaismäärään (enintään 0,3 %).
Voimassa olevat aiemmat säännökset
Komissio teki vuonna 2004 ehdotuksen muun
muassa jäsenvaltioille annettavasta mahdollisuudesta korottaa verovelvollisille
annettavan arvonlisäverovapautuksen vuosittaisen liikevaihdon raja-arvo
100 000 euroon (KOM(2004) 728 lopullinen[2]).
Johdonmukaisuus suhteessa unionin muuhun
politiikkaan ja muihin tavoitteisiin
Ei koske tätä ehdotusta.
2.           KUULEMISTEN JA VAIKUTUSTENARVIOINTIEN
TULOKSET
Intressitahojen kuuleminen
Ei ollut tarpeen.
Asiantuntijatiedon käyttö
Ulkopuolisia asiantuntijoita ei tarvittu.
Vaikutusten arviointi
Ehdotuksella neuvoston päätökseksi pyritään
toteuttamaan yksinkertaistus, jolla poistetaan monia alv-velvoitteita
yrityksiltä, joiden vuosittainen liikevaihto on enintään
50 000 euroa. Toimenpiteellä on näin ollen myönteinen vaikutus.
Koska poikkeuksen soveltamisala on suppea ja
sen voimassaoloaika rajallinen, vaikutukset ovat joka tapauksessa rajalliset.
3.           EHDOTUKSEEN LIITTYVÄT OIKEUDELLISET
NÄKÖKOHDAT
Ehdotetun toimen lyhyt kuvaus
Ehdotuksen tavoitteena on antaa Slovenialle
lupa ottaa käyttöön direktiivin 2006/112/EY 287 artiklasta poikkeava
toimenpide, jotta Slovenia voi vapauttaa arvonlisäverosta sellaiset
verovelvolliset, joiden vuosittainen liikevaihto on enintään 50 000 euroa.
Oikeusperusta
Neuvoston direktiivin 2006/112/EC 395 artiklan
1 kohta.
Toissijaisuusperiaate
Ehdotus kuuluu Euroopan unionin yksinomaiseen
toimivaltaan. Sen vuoksi siihen ei sovelleta toissijaisuusperiaatetta.
Suhteellisuusperiaate
Ehdotus on suhteellisuusperiaatteen mukainen
seuraavista syistä:
Päätös koskee jäsenvaltiolle sen omasta
pyynnöstä annettavaa lupaa, eikä siihen liity mitään velvollisuuksia.
Koska poikkeuksen soveltamisala on kapea,
erityistoimenpide on tavoitteeseensa nähden oikeasuhteinen.
Sääntelytavan valinta
Ehdotettu sääntelytapa: neuvoston päätös.
Muut vaihtoehdot eivät soveltuisi seuraavista
syistä:
Neuvoston direktiivin 2006/112/EY 395 artiklan
mukaan yhteisistä alv-säännöistä voidaan poiketa vain, jos neuvosto antaa
siihen luvan komission ehdotuksesta tekemällään yksimielisellä päätöksellä.
Neuvoston päätös on soveltuvin sääntelytapa, koska se voidaan osoittaa
yksittäiselle jäsenvaltiolle.
4.           TALOUSARVIOVAIKUTUKSET
Ehdotuksella ei ole kielteisiä vaikutuksia
arvonlisäverosta saataviin Euroopan unionin omiin varoihin, koska Slovenia
tekee kompensaatiolaskelman neuvoston asetuksen (ETY, Euratom) N:o 1553/89 6
artiklan mukaisesti.
5.           VALINNAISET TIEDOT
Ehdotus sisältää raukeamislausekkeen.
2012/0316 (NLE)
Ehdotus
NEUVOSTON PÄÄTÖS
luvan antamisesta Slovenialle ottaa käyttöön
yhteisestä arvonlisäverojärjestelmästä annetun direktiivin 2006/112/EY 287 artiklasta
poikkeava erityistoimenpide
EUROOPAN UNIONIN NEUVOSTO, joka
ottaa huomioon Euroopan unionin toiminnasta
tehdyn sopimuksen,
ottaa huomioon yhteisestä
arvonlisäverojärjestelmästä 28 päivänä marraskuuta 2006 annetun
neuvoston direktiivin 2006/112/EY[3] ja
erityisesti sen 395 artiklan 1 kohdan,
ottaa huomioon Euroopan komission ehdotuksen,
sekä katsoo seuraavaa:
(1)       Slovenia pyysi 30 päivänä
heinäkuuta 2012 komissiossa saapuneeksi kirjatulla kirjeellä lupaa soveltaa
direktiivin 2006/112/EY 287 artiklasta poikkeavaa toimenpidettä, jotta Slovenia
voisi vapauttaa arvonlisäverosta sellaiset verovelvolliset, joiden vuosittainen
liikevaihto on enintään 50 000 euroa.
(2)       Komissio antoi direktiivin
2006/112/EY 395 artiklan 2 kohdan mukaisesti Slovenian hakemuksen tiedoksi
muille jäsenvaltioille 18 päivänä syyskuuta 2012 päivätyllä kirjeellä. Komissio
ilmoitti Slovenialle 19 päivänä syyskuuta 2012 päivätyllä kirjeellä saaneensa
kaikki hakemuksen arviointiin tarvitsemansa tiedot.
(3)       Direktiivin 2006/112/EY 287
artiklan mukaan tietyt jäsenvaltiot, jotka ovat liittyneet unioniin 1 päivän
tammikuuta 1978 jälkeen, saavat vapauttaa verosta sellaiset verovelvolliset, joiden
vuosittainen liikevaihto on kansallisena valuuttana niiden liittymispäivänä
voimassa olleen muuntokurssin mukaan enintään säännöksessä mainittujen määrien
suuruinen. Slovenia on pyytänyt, että sen vastaavaa raja-arvoa, joka on 287
artiklan 15 kohdan nojalla 25 000 euroa, korotettaisiin 50 000
euroon.
(4)       Korkeampi erityisjärjestelmän
raja-arvo pienille yrityksille on yksinkertaistamistoimenpide, koska sillä
voidaan vähentää huomattavasti pienten yritysten arvonlisäverovelvoitteita.
Tämä erityisjärjestelmä on verovelvollisille valinnainen.
(5)       Komissio sisällytti 29
päivänä lokakuuta 2004 annettuun arvonlisäverovelvoitteiden yksinkertaistamista
koskevaan direktiiviehdotukseensa[4]
säännöksiä, joiden nojalla jäsenvaltiot voivat vahvistaa arvonlisäverovapauden
raja-arvona käytettävän vuosittaisen liikevaihdon enimmäismääräksi 100 000
euroa tai sen vasta-arvon kansallisena valuuttana ja tarkistaa tämän
enimmäismäärän vuosittain. Slovenian esittämä hakemus on mainitun ehdotuksen
mukainen.
(6)       Poikkeuksella on vähäinen
vaikutus lopullisessa kulutusvaiheessa kannettavan arvonlisäveron
kokonaismäärään, eikä se vaikuta kielteisesti arvonlisäverosta saataviin
unionin omiin varoihin,
ON HYVÄKSYNYT TÄMÄN PÄÄTÖKSEN:
1 artikla
Poiketen siitä, mitä direktiivin 2006/112/EY
287 artiklan 15 kohdassa säädetään, Slovenialle annetaan lupa vapauttaa
arvonlisäverosta verovelvolliset, joiden vuosittainen liikevaihto on enintään
50 000 euroa.
2 artikla
Tätä päätöstä sovelletaan sellaisten unionin
sääntöjen voimaantulopäivään, jolla muutetaan sitä vuosittaisen liikevaihdon
raja-arvoa, jonka alittuessa verovelvollisille voidaan myöntää
arvonlisäverovapautus, tai 31 päivään joulukuuta 2015, sen mukaan, kumpi näistä
on aiempi.
Tämä päätös tulee voimaan seuraavana päivänä
sen jälkeen, kun se on julkaistu Euroopan unionin virallisessa lehdessä.
3 artikla
Tämä päätös on
osoitettu Slovenian tasavallalle.
Tehty Brysselissä
                                                                       Neuvoston
puolesta
                                                                       Puheenjohtaja
[1]               EUVL
L 347, 11.12.2006, s. 1.
[2]               http://eur-lex.europa.eu/LexUriServ/LexUriServ.do?uri=COM:2004:0728:FIN:EN:PDF
[3]               EUVL
L 347, 11.12.2006, s. 1.
[4]               KOM(2004) 728 lopullinen.